CELEX: 52005PC0361
Language: lt
Date: 2005-08-03
Title: Pasiūlymas Europos parlamento ir Tarybos direktyva panaikinantis Tarybos direktyvą 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo

Svarbus teisinis pranešimas

|

52005PC0361

Pasiūlymas Europos parlamento ir Tarybos direktyva panaikinantis Tarybos direktyvą 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo  /* KOM/2005/0361 galutinis - COD 2005/0147 */  

	[pic] | EUROPOS BENDRIJŲ KOMISIJA |Briuselis, 3.8.2005KOM(2005) 361 galutinis2005/0147 (COD)PasiūlymasEUROPOS PARLAMENTO IR TARYBOS DIREKTYVApanaikinantis Tarybos direktyvą 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo(pateikta Komisijos)AIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Šiuo siūlymu siekiama panaikinti 1990 spalio 9 d. Tarybos direktyvą 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo (ERMES direktyva). Panaikinusi šią direktyvą, Komisija priims naują suderintą šios juostos spektro planą, kad būtų patenkinti EB politikos reikalavimai pagal 2002 m. kovo 7 d. Europos Parlamento ir Tarybos Sprendimą 676/2002/EB dėl radijo spektro politikos teisinio reguliavimo pagrindų Europos Bendrijoje (Sprendimas dėl radijo spektro). |Bendrosios aplinkybės ERMES direktyva, nurodanti paneuropinių antžeminių viešojo radijo pranešimų tarnybų (ERMES) naudojamą spektrą, nebeatitinka EB politikos reikmių, nes joje reikalaujama 169,4–169,8 MHz juostoje skirti keturis ERMES kanalus, o visą dažnių juostą – atsižvelgiant į komercinį poreikį. Juostų naudojimas Europos radijo pranešimų sistemoms sumažėjo arba buvo visai nutrauktas, ir jas pakeitė kitos technologijos, tokios kaip trumpojo pranešimo sistemos (SMS) per GSM. Kadangi suderintas juostos naudojimas gali palengvinti kitas EB politikai naudingas taikomąsias programas, 2003 m. Komisija pagal Sprendimą dėl radijo spektro politikos įgaliojo Europos pašto ir telekomunikacijų administracijų konferenciją (CEPT) rinkti informaciją apie galimą juostos panaudojimą, apibrėžti pasirenkamas EB politikos reikmes, siūlyti techninius ir reguliavimo sprendimus, atsižvelgiant į elektroninius ryšius ir kitus EB tikslus, pvz., žmonių su negalia įtraukimu į visuomenę. |Pasiūlymo srityje taikomos nuostatos Šiuo klausimu vadovaujamasi ERMES direktyva, kuri bus panaikinta; Komisija turi priimti naują suderintą planą. |Suderinamumas su kitomis Sąjungos politikos kryptimis ir tikslais Panaikinus ERMES Direktyvą, Komisija priims naują dažnių naudojimo planą ir kanalų paskirstymo lentelę, leidžiančius naudoti juostą šešių tipų reikmėms ir taip patenkinti EB reikalavimus, atsižvelgiant į kitas ES politikos kryptis ir tikslus. Šioje juostoje gali būti naudojami žmonių su sutrikusia klausa klausos aparatai (tai pagerintų keliavimo sąlygas ES, duotų naudos dėl masto ekonomijos ir dėl kainų mažėjimo); socialinės pagalbos signalizavimo sistemos, kuriomis vyresnio amžiaus žmonės galėtų pasiųsti pavojaus signalus; turto atsekimo ar stebėjimo įtaisams, kad būtų atrasti pavogti daiktai EB; komunalinių tarnybų vandens ir elektros skaitiklių rodmenų sistemos bei kitoms pranešimų sistemoms, tokioms kaip ERMES ar privataus mobiliojo radijo sistemos. Pagrindų Direktyva 2002/21/EB reikalauja atsiliepti į tam tikrų socialinių piliečių grupių, tokių kaip žmonės su negalia, poreikius; Neoficiali Vitorijos telekomunikacijų Ministrų taryba reikalavo užtikrinti žmonių su negalia ir vyresnių žmonių prieigą prie visų elektroninių paslaugų, o 2002 m. birželio 21–21 d. Sevilijos Europos Tarybos priimtas e. Europos 2005 veiksmų planas pabrėžia visų piliečių prieigos prie viešųjų paslaugų internete, TV ir mobiliųjų telefonų, ypač prieigos prie plačiajuosčio ryšio, spektro politikos ir daugialypių platformų, svarbą. |KONSULTACIJOS SU SUINTERESUOTOMIS šALIMIS IR POVEIKIO įVERTINIMAS |Konsultacijos su suinteresuotomis šalimis |Konsultavimosi metodai, pagrindiniai analizuoti sektoriai ir bendras respondentų aprašymas 169,4 iki 169,8 MHz juostos naudojimas buvo Komisijos nuolatos persvarstomas . 1998 Komisija atliko tyrimą apie radijo ieškos rinką Europoje, kurio dalį sudarė 149 interviu su pramonės bei valdžios institucijų atstovais ir vartotojais. Komisijos įgaliota CEPT nuo 2002 iki 2004 m. tyrė esamą ir būsimą juostos naudojimą; interviu metu buvo surinkta informacija ir pritaikymo pasiūlymai. Anketos buvo išsiuntinėtos ir pasiūlymų laukta iš nacionalinių institucijų, Europos telekomunikacijų standartų instituto, pramonės, vartotojų grupių, žmonių su negalia asociacijų ir kitų suinteresuotų grupių. |Nuomonių santrauka ir kaip į jas buvo atsižvelgta 1998 metų tyrimas parodė, kad ERMES naudojimas neplito ir kai kurie gamintojai netgi nutraukė jo plėtrą. Savo 2004 m. ataskaitoje CEPT priėjo prie išvados, kad juostų naudojimas ERMES smarkiai sumažėjo ir kad jos turi būti pritaikytos kitoms reikmėms. Lieka tos juostos pritaikymo galimybės, kurios tebėra svarbūs tiek ES politikos, tiek iš techninio požiūriu: socialinės pagalbos signalizavimas, skaitiklio rodmenų nuskaitymas, turto atsekimas ir stebėjimas, ieškos sistemos, privatus mobiliojo radijo ryšys ir klausos aparatai. |Ekspertų žinių kaupimas ir pritaikymas |Mokslinės ir tyrimų sritys Spektro vadyba, elektroniniai ryšiai; techninė CEPT patirtis. |Panaudoti metodai Komisijos įgaliota CEPT parašė ataskaitą, kurią Komisija drauge su Radijo spektro komitetu išanalizavo. |Pagrindinės organizacijos ir ekspertai, su kuriais buvo konsultuotasi Nacionalinės institucijos, ETSI, ERMES vartotojai ir galimi alternatyvių taikomųjų programų vartotojai, žmonių su sutrikusia klausa asociacijos, elektroninio ryšio operatoriai, gamintojai ir kitos suinteresuotos grupės. |Gautų ir panaudotų konsultacijų santrauka Galimų rimtų pavojų tikimybė su negrįžtamomis pasekmėmis nebuvo paminėta. |Komisija atkreipė dėmesį į CEPT ataskaitoje nurodytą akivaizdų juostos naudojimo ERMES mažėjimą ir į tai, kad EB politikos reikmėms juostą galėtų kartu naudoti šešios taikomosios programos. Kad 169,4 iki 169,8 MHz juosta būtų naudojama efektyviau, ERMES direktyva turėtų būti panaikinta ir Komisijos sprendimu turėtų būti priimtas naujas suderintas planas. |Priemonės viešai skelbti ekspertų konsultacijas CEPT ataskaita yra paskelbta šiame tinklapyje: https://forum.europa.eu.int/Members/irc/infso/radiospectrum/library?l=/members/documentsv2004/rscom04-69_ermesdoc/_EN_1.0_ |Poveikio įvertinimas Komisija numatė įvairius EB politikai naudingus spektro suderinimo sprendimus. Nei savireguliavimas ar bendras reglamentavimas, nei nacionalinių institucijų vykdomas reguliavimas negalėtų panaikinti ERMES direktyvos ir užtikrinti suderintą ES politikos reikalavimus atitinkantį naujo plano įvedimą laiku. Būtina Tarybos ir EP direktyva, panaikinanti ERMES direktyvą; tada Komisijos sprendimu bus priimtas naujas suderintas planas, kurį parengė Komisija, naudodamasi CEPT techniniais tyrimais ir Radijo spektro komitetui padedant. Teigiamas naujojo suderinto plano socialinis poveikis: gerės žmonių su sutrikusia klausa ir vyresnio amžiaus žmonių socialinės integracija ir mobilumas EB s, apsauga prieš vagystes, komunalinių paslaugų įmonės efektyviau ir saugiau galės vykdyti stebėseną, elektroninio ryšio priemonės bus labiau pritaikytos. Naujasis planas bus naudingas įvairiems EB sektoriams ir verslams, įskaitant radijo ryšio įrangos, vandens ir elektros sektorius, komunikacijos paslaugas, teatrų, parodų ir konferencijų sales, mokyklas bei socialinės rūpybos įstaigas. Teigiamas ekonominis poveikis: klausos aparatų ir socialinio pobūdžio signalizavimo prietaisų kainų mažėjimas, didesnės žmonių su negalia įdarbinimo ir keliavimo galimybės, mažesnės draudimo išlaidos bei dažnesnį vogtų daiktų susigrąžinimas, mažesnes komunalinių paslaugų ir veiklos išlaidos, naujos gamybos, investavimo ir paslaugų galimybės, naujų taikomųjų programų tipų kūrimas, didesnis konkurencingumas bei masto ekonomija, kai radijo įranga galės veikti visoje EB. Ypatingo su sprendimu susijusio poveikio aplinkai nėra. |TEISINIAI PASIūLYMO ASPEKTAI |Siūlomų veiksmų santrauka Siūloma panaikinti ERMES direktyvą, kad Komisijos sprendimu, priimtu pagal Radijo spektro sprendimą, būtų sukurtas naujas 169,4–169,8 MHz juostos planas, labiau atitinkantis esamas ir naujas EB politikos reikmes. |Teisinis pagrindas EB sutarties 95 straipsnis. |Subsidiarumo principas Subsidiarumo principas taikomas tik tuomet, jeigu pasiūlymas nepriklauso išskirtinei EB kompetencijai. |Valstybės narės negali pakankamai įgyvendinti šio pasiūlymo tikslų dėl toliau nurodomų priežasčių. |Siekiant užtikrinti suderintą 169,4 iki 169,8 MHz juostų naudojimą, individuali valstybės narių veikla negali deramai patenkinti EB politikos reikmių, todėl reikalingos vidaus rinkos priemonės pagal Radijo spektro sprendimą EB lygiu. Norint priimti naują planą, reikia panaikinti ERMES direktyvą. |ERMES direktyvą EB lygiu gali panaikint tik direktyva. Kad būtų laiku užtikrintas savalaikis suderintas EB politikos tikslų įgyvendinimas, turi būti priimtas naujas suderintas planas EB lygiu. Be šio naujo suderinto plano negalės atsirasti naujos juostos naudojimo taikomosios programos, kurios valstybėms narėms suteiktų socialinius ir ekonominiais privalumus. |EB veiksmas lengviau pasieks siūlymo tikslus dėl šių priežasčių. |Kad valstybėse narėse būtų laiku užtikrintas suderintas naujo plano įvedimas, ERMES direktyva turi būti panaikinta ir pakeista kitomis EB privalomosiomis priemonėmis. Be tokių EB priemonių, negali būti užtikrintas suderintas ir laiku priimamas sprendimas. |ERMES nebeatitinka EB reikmių. Suderintas 169,4–169,8 MHz juosta gali būti taikoma kitoms programoms, atitinkančioms dabartinius EB politikos tikslus. |Valstybės narės negali atšaukti ERMES direktyvos ir užtikrinti, kad naujas spektro planas bus laiku ir suderintai įvestas EB lygiu. |Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau pateikiamų priežasčių. |ERMES direktyva bus panaikinta, ir Komisija priims naują spektro planą. Bus suderintas tik EB taikomosioms programoms būtinas spektras. Taikomosios programos, kurioms nereikia suderinto spektro, EB lygiu nebus derinamos. Atsižvelgiant į technikos raidą ir vartotojų poreikius, juostos naudojimas bus nuolat persvarstomas. |Naujas planas buvo parengtas naudojantis CEPT techniniais tyrimais ir dalyvaujant nacionaliniams ekspertams be papildomos finansinės ir administracinio darbo naštos EB, nacionaliniu arba regioniniu lygiu. Naujas planas numato masto ekonomiją bei papildomas ir efektyvesnes paslaugas operatoriams ir vartotojams EB. |Priemonės pasirinkimas |Siūlomos priemonės: direktyva. |Kitos priemonės nebūtų tinkamos dėl šios(-ių) priežasties(-čių): ERMES direktyvą gali panaikinti tik direktyva. Šios direktyvos planas bus pakeistas nauju efektyvesniu ir labiau tinkamu planu, pagrįstu Komisijos sprendimu pagal Radijo spektro komiteto sprendimą. |ĮTAKA BIUDžETUI |Pasiūlymas neturi poveikio Bendrijos biudžetui. |PAPILDOMA INFORMACIJA |Supaprastinimas |Pasiūlyme numatyta supaprastinti teisės aktus, valdžios institucijoms (ES arba nacionalinėms) ir privačioms šalims taikomas administracines procedūras. |Panaikinus šią direktyvą ir Komisijai priėmus naują planą, Europos Parlamentas ir Taryba būtų atleisti nuo techninių spektro vadybos darbų. |Spektro suderinimas palengvins nacionalinių institucijų darbą suteikdamas aiškų spektro paskirstymo suderintoms taikomosioms programoms planą. |Suderintas spektras supaprastins gamybą, pardavimą ir naujas taikomąsias programas EB bei atvers naujas galimybes vartotojams su specialiais poreikiais. |Šis pasiūlymas yra įtrauktas į Komisijos acquis communautaire tęstinę atnaujinimo ir supaprastinimo programą. |Galiojančių teisės aktų panaikinimas Priėmus pasiūlymą bus panaikinamas galiojantis teisės aktas. |Europos ekonominė erdvė Siūlomas teisės aktas susijęs su EEE, todėl jo taikymas turėtų būti išplėstas ir Europos ekonominei erdvei. |1.  2005/0147 (COD)PasiūlymasEUROPOS PARLAMENTO IR TARYBOS DIREKTYVApanaikinantis Tarybos direktyvą 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo (Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 95 straipsnį,atsižvelgdama į Komisijos pasiūlymą[1],atsižvelgdama į Europos ekonomikos ir socialinių reikalų komiteto nuomonę[2],atsižvelgdami į Regionų komiteto nuomonę[3],laikydamiesi Sutarties 251straipsnyje nustatytos tvarkos[4],kadangi:(1) 1990 spalio 9 d. Tarybos direktyvoje 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo[5] reikalavo, kad valstybės narės iki 1992 gruodžio 31 d. 169,4 iki 169,8 MHz radijo spektro juostoje skirtų keturis kanalus paneuropinei antžeminei viešajai radijo ieškos paslaugai (toliau – ERMES) ir kaip galima greičiau parengtų planus, leidžiančius paneuropinei viešajai radijo ieškos paslaugai naudotis visa 169,4–169,8 juosta, atsižvelgiant į komercinį poreikį.(2) 169,4–169,8 MHz spektro juostos naudojimas Bendrijos ERMES poreikiams sumažėjo arba visai nutrūko, todėl šios juostos ERMES efektyviai nenaudoja, ir ši juosta gali geriau patenkinti kitas Bendrijos politikos reikmes.(3) 2002 m. kovo 7 d. Europos Parlamento ir Tarybos sprendimas Nr. 676/2002/EB dėl radijo spektro politikos teisinio reguliavimo pagrindų Europos Bendrijoje (Sprendimas dėl radijo spektro)[6] nustatė Bendrijos politiką ir teisinį pagrindą, kad būtų užtikrintas politikos metodų koordinavimas ir, esant reikalui, spektro juostų prieinamumo ir veiksmingo naudojimo sąlygų suderinimas, būtinas vidaus rinkos sukūrimui ir veikimui. Šis sprendimas leidžia Komisijai priimti naujas technines įgyvendinimo priemones, užtikrinančias suderintas spektro juostų prieinamumo ir veiksmingo naudojimo sąlygas.(4) Kadangi 169,4–169,8 MHz juosta yra tinkama programoms žmonių su sutrikimais ar negalia reikmėms tenkinti, ir tokių taikomųjų programų skatinimas kartu bendruoju tikslu – užtikrinti vidaus rinkos veikimą – yra vienas iš Bendrijos tikslų, Komisija pagal Sprendimo dėl radijo spektro 4 straipsnio 2 dalį įgaliojo Europos pašto ir telekomunikacijų administracijų konferenciją (toliau – CEPT) išnagrinėti kitas juostos taikomąsias programas, galinčias padėti žmonėms su negalia.(5) Pagal suteiktą įgaliojimą CEPT parengė naują dažnių naudojimo planą ir kanalų paskirstymo planą, leidžiantį šešių tipų atrinktus juostos taikomąsias programas kelioms Bendrijos politikos reikmėms tenkinti.(6) Dėl šių priežasčių ir pagal Sprendimą dėl radijo spektro, Direktyva 90/544/EEB turėtų būti panaikinta.PRIĖMĖ ŠIĄ DIREKTYVĄ:1 straipsnisDirektyva 90/544/EEB yra panaikinama nuo […].2 straipsnisŠi direktyva įsigalioja jos paskelbimo Europos Sąjungos oficialiajame leidinyje dieną.3 straipsnisŠi direktyva skirta valstybėms narėms.Priimta Briuselyje, […]Europos Parlamento vardu Tarybos varduPirmininkas Pirmininkas[…] […] [1] OL C[…], […], p. […].[2] OL C[…], […], p. […].[3] OL C[…], […], p. […].[4] OL C[…], […], p. […].[5] OL L 310, 1990 11 9, p. 28.[6] OL L 108, 2002 4 24, p. 1.